Sojutsu

El Sojutsu (槍術, sōjutsu: "arte de la llanza") ye l'arte marcial xaponés de llucha cola llanza tradicional de Xapón (槍, yari). El términu "yarijutsu", que se ve escrito dacuando, ye otra llectura de los mesmos kanjis, muncho menos correuta que la de "sojutsu".

 Aniciu 
La llanza xuega un importante papel na temprana mitoloxía xaponesa, onde se diz que les mesmes islles del Xapón foron creaes por otres tantes gotes d'agua salao que chiscó la pica d'una llanza. Pero en cuantes al tipu d'arma que conocemos, los primeros modelos de llanza aportaren del continente asiáticu. Eses primeres versiones nun-yos abultaron mui amañoses a los xaponeses, que col tiempu, cuando la teunoloxía lo permitió, habíen rediseñales.Draeger, Donn F. “Classical Bujutsu: Martial Arts and Ways of Japan”, Weatherhill 1973, 2007. Boston, Massachusetts. Páx. 71–72. Isbn = 978-0-8348-0233-9

 Usu y popularidá 
El yari foi un arma popular en tol periodu feudal del XapónAntony Karasulas (2004)Zaimokuza Reconsidered: The Forensic Evidence, and Classical Japanese Swordsmanship, World Archaeology, 36, 4, Debates in World Archaeology páxs. 507-
518, siendo más barata de producir y riquiendo menos práutica qu'otres armes de guerra contemporánees, amás de permitir les formaciones d'orde zarráu de les tropes ashigaru (soldaos de lleva, de clas non guerrera), xunto coles armes de fueu cuando éstes foron adoptaes en Xapón. El cumal de la popularidá del Sojutsu algamóse nel sieglu XIII acabante producise les invasiones de los mongoles, que tamién usaben llanceros en gran númberu.Draeger, Donn F. “Classical Bujutsu: Martial Arts and Ways of Japan”, Weatherhill 1973, 2007. Boston, Massachusetts. Páx. 71–72. Isbn = 978-0-8348-0233-9

Finalmente los xaponeses camudaron les piques de les llances pa que presentaren un bon númberu de variaciones, permitiendo asina l'usu de la llanza tanto a pie como a caballu, tanto pa emplegala como arma de corte como pal so principal usu como arma d'espetu.Draeger, Donn F. “Classical Bujutsu: Martial Arts and Ways of Japan”, Weatherhill 1973, 2007. Boston, Massachusetts. Páx. 71–72. Isbn = 978-0-8348-0233-9

 Práutica moderna 
Normalmente'l Sojutsu nun ye más qu'una parte del currículum de les escueles tradicionales (koryu). La Tenshin Shōden Katori Shintō-ryū, entá mui activa, reivindica ser la primer escuela n'incluyir el Sojutsu nel currículum. Otra escuela perconocida de Sojutsu ye la Hōzōin-ryū. Anque anguaño hai bien poques escueles que tovía enseñen Sojutsu, llegó a haber allá una vezona unes 450.Draeger, Donn F. “Classical Bujutsu: Martial Arts and Ways of Japan”, Weatherhill 1973, 2007. Boston, Massachusetts. Páx. 71–72. Isbn = 978-0-8348-0233-9

 Referencies 

Categoría:Artes marciales de Xapón